EUROOPA PARLAMENDI RESOLUTSIOON,  
17. aprill 2013,  
tähelepanekutega, mis on Euroopa Liidu Põhiõiguste Ameti 2011. aasta eelarve täitmisele heakskiidu 
andmist käsitleva otsuse lahutamatu osa  
EUROOPA PARLAMENT,  
— võttes arvesse Euroopa Liidu Põhiõiguste Ameti 2011. aasta lõplikku raamatupidamise aastaaruannet,  
— võttes arvesse kontrollikoja aruannet Euroopa Liidu Põhiõiguste Ameti eelarveaasta 2011 raamatupida ­
mise aastaaruande kohta koos ameti vastustega (  1 ), 
— võttes arvesse nõukogu 12. veebruari 2013. aasta soovitust (05753/2013 – C7-0041/2013),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb 
Euroopa ühenduste üldeelarve suhtes kohaldatavat finantsmäärust), (  2 ) eriti selle artiklit 185,  
— võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 
966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega 
tunnistatakse kehtetuks nõukogu määrus (EÜ, Euratom) nr 1605/2002), (  3 ) eriti selle artiklit 208,  
— võttes arvesse nõukogu 15. veebruari 2007. aasta määrust (EÜ) nr 168/2007 (millega asutatakse 
Euroopa Liidu Põhiõiguste Amet), (  4 ) eriti selle artiklit 21,  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinants ­
määruse kohta asutustele, millele viidatakse Euroopa ühenduste üldeelarve suhtes kohaldatavat finants ­
määrust käsitleva nõukogu määruse (EÜ, Euratom) nr 1605/2002 artiklis 185), (  5 ) eriti selle artiklit 94,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni 
arvamust (A7-0102/2013),  
A. arvestades, et kontrollikoda märkis, et ta sai piisava kindluse Euroopa Liidu Põhiõiguste Ameti (edaspidi 
„amet”) 2011. aasta raamatupidamise aastaaruande usaldatavuse ning selle aluseks olevate tehingute 
seaduslikkuse ja korrektsuse kohta;  
B. arvestades, et ameti 2011. aasta eelarve oli kokku 20 180 000 eurot ja liidu esialgne rahaline toetus 
ameti 2011. aasta eelarves oli 19 978 200 eurot;  
Eelarvehaldus ja finantsjuhtimine  
1. väljendab heameelt tõsiasja üle, et ameti raamatupidamise aastaaruanne kajastab kõigis olulistes aspek ­
tides õiglaselt ameti finantsolukorda 31. detsembri 2011. aasta seisuga ning ameti finantstulemusi ja 
rahavooge lõppenud aastal vastavalt ameti finantseeskirjade sätetele ja komisjoni peaarvepidaja poolt 
vastu võetud arvestuseeskirjadele;ET L 308/320 Euroopa Liidu Teataja 16.11.2013  
( 1 ) ELT C 388, 15.12.2012, lk 196.  
( 2 ) EÜT L 248, 16.9.2002, lk 1.  
( 3 ) ELT L 298, 26.10.2012, lk 1.  
( 4 ) ELT L 53, 22.2.2007, lk 1.  
( 5 ) EÜT L 357, 31.12.2002, lk 72.
2. väljendab heameelt tõsiasja üle, et ameti 2011. aasta 31. detsembril lõppenud eelarveaasta raamatupi ­
damise aastaaruande aluseks olevad tehingud on kõigis olulistes aspektides seaduslikud ja korrektsed;  
3. võtab teadmiseks, et kontrollikoda ei esitanud oma aruandes ühtegi kriitilist märkust;  
4. tunnustab asjaolu, et 2011. aastal sidus amet saadud assigneeringud kulukohustustega 100 % ulatuses; 
täheldab siiski, et maksete assigneeringute osas on II jaotises (halduskulud) täitmismäär 75 % ja III 
jaotises (tegevuskulud) üksnes 27 %; kutsub ametit üles rakendama erimeetmeid oma eelarve koostamise 
ja maksete assigneeringute täitmismäära parandamiseks haldus- ja tegevuskulude osas;  
Personal  
5. märgib, et 2012. aastal arutati Euroopa Liidu Kohtus kolme kohtuasja seoses väidetava psühholoogilise 
ahistamise, kandidatuuri tagasilükkamise ning töölepingu pikendamata jätmisega; märgib, et 
ombudsman avas 6. juulil 2011. aastal juhtumi 0917/2011/(PMC) EIS, mille aluseks on väited, mis 
puudutavad ameti soovimatust uurida nõuetekohaselt kaebuse esitaja väiteid psühholoogilise ahistamise 
ja dokumentide mittenõuetekohase säilitamise kohta;  
6. märgib, et ühel punktis 5 osutatud juhtudest tegi Euroopa Liidu Avaliku Teenistuse Kohus otsuse hageja 
kasuks (kohtuasi F-58/10, 18. septembri 2012. aasta otsus) ning tühistas ameti 16. oktoobri 2009. 
aasta otsuse mitte alustada distsiplinaarmenetlust kahe psühholoogilises ahistamises süüdistatava töötaja 
suhtes, kuna uurija ei olnud erapooletu ega nõustunud tagama tunnistajate anonüümsust, ja kohustas 
ametit maksma hagejale kahjutasu ning tasuma kohtukulud; märgib, et kohtuasjas F-112/10 tegi kohus 
otsuse ameti kasuks, kuid hageja esitas otsuse vastu apellatsiooni üldkohtule; märgib, et kohtuasjas 
F-38/12 on menetlus pooleli;  
7. nõuab võimalikke mainega seotud riske arvestades tungivalt, et amet teavitaks eelarve täitmisele heaks ­
kiidu andmise eest vastutavat institutsiooni üksikasjalikult kodukorrast, õiguslikust raamistikust ja 
kuulamist käsitlevatest eeskirjadest, mis on võetud kasutusele ametisiseste uurimiste alustamiseks ja 
teostamiseks ning tunnistajate anonüümsuse kaitsmiseks seoses selliste siseuurimistega;  
8. märgib, et 2011. aastal alustas Euroopa Pettustevastane Amet (OLAF) uurimist; nõuab, et amet teavitaks 
eelarve täitmisele heakskiidu andmise eest vastutavat institutsiooni nii OLAFi uurimise kui ka ombuds ­
mani juhtumi tulemustest;  
9. märgib, et amet käivitab iga kahe aasta järel anonüümse töötajate heaolu küsitluse; märgib eelkõige 
2012. aasta küsitluse põhjal, et muret on väljendatud seoses ametisiseste konfliktide lahendamise ning 
töötajate heaolule tähelepanu pööramisega; võtab teadmiseks, et amet on võtnud kasutusele ahistamis ­
vastase poliitika ning loonud usaldusnõunike võrgustiku, et minimeerida konfliktiolukordi töökohal ja 
nendega põhjalikult tegeleda; nõuab tungivalt, et amet viiks ellu tuvastatud probleemidega seotud 
kontrollikoja soovitused ja võtaks kõik vajalikud meetmed selleks, et tagada see, et need probleemid 
mingil juhul enam ei korduks;  
Läbipaistvus  
10. märgib, et 12. ja 14. detsembril 2012. aastal esitas amet oma juhatusele ja haldusnõukogule rikkumisest 
teatamist käsitlevate eeskirjade projekti; märgib, et need eeskirjad otsustati võtta ametlikult vastu pärast 
komisjoni talitustega konsulteerimist; märgib, et vahepeal on amet vastu võtnud komisjoni suunistes 
esitatud põhimõtteid; palub, et amet teavitaks eelarve täitmisele heakskiidu andmise eest vastutavat 
institutsiooni eeskirjade rakendamisest;  
11. märgib, et ameti veebisaidil on kättesaadavad mõned haldusnõukogu liikmete elulookirjeldused ja 
huvide deklaratsioonid; märgib, et tegevdirektori ja juhtkonna kohta on kättesaadavad ainult eluloo ­
kirjeldused; palub ametil teha puuduv teave avalikult kättesaadavaks ning teavitada eelarve täitmisele 
heakskiidu andmise eest vastutavat institutsiooni võimalikult kiiresti selles küsimuses tehtud edusam ­
mudest;ET 16.11.2013 Euroopa Liidu Teataja L 308/321
Siseaudit  
12. võtab teadmiseks, et ameti andmetel võttis see kasutusele hankemenetluse, millega leevendatakse võima ­
likke huvide konflikte, ning et siseauditi talitus auditeeris seda menetlust ning esitas üheksa soovitust, 
mis kõik on ellu viidud; märgib, et siseauditi talitus pidas mõnda ameti võetud meetmetest heaks tavaks, 
eriti kasutusele võetud IT-rakendust pakkumusega seotud lepingute sõlmimiseks, mille amet arendas 
välja selleks, et koostada hankeprotsessi jaoks standarddokumentatsioon; märgib, et ameti projektijuh ­
timiseks kasutatava IT-rakenduse maatriksi eelarvemoodul on ühendatud tekkepõhisest raamatupidami ­
sarvestusest saadavate raamatupidamisdokumentidega, võimaldades veebis igapäevaselt ajakohastatud 
ülevaadet eelarve täitmise kohta;  
13. viitab eelarve täitmisele heakskiidu andmise otsusele lisatud muude horisontaalsete tähelepanekute osas 
oma 17. aprilli 2013. aasta resolutsioonile (  1 ) ametite tulemuste, finantsjuhtimise ja kontrolli kohta.ET L 308/322 Euroopa Liidu Teataja 16.11.2013  
( 1 ) Vastuvõetud tekstid, P7_TA(2013)0134 (vt käesoleva  Euroopa Liidu Teataja  lk 374).